
Către,




BIROUL PERMANENT AL




CAMEREI DEPUTAȚILOR
Vă înaintăm, alăturat, raportul COMUN cu privire la reexaminarea Legii privind aprobarea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor, trimisă Comisiei pentru administrație publică şi amenajarea teritoriului și Comisiei juridice, de disciplină şi imunităţi cu adresa nr. PLx. 245/2013 din 3 martie 2014.
 
    VICEPREŞEDINTE,

   

PREŞEDINTE,                                                                             

     Laurențiu NISTOR   

    Liviu-Bogdan CIUCĂ

RAPORT COMUN
cu  privire la reexaminarea  Legii privind aprobarea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor, urmare a Deciziei Curţii Constituţionale nr. 55 din 5 februarie 2014, publicată în Monitorul Oficial al României, Partea I, nr. 136 din 25 februarie 2014
În conformitate cu prevederile art. 134 alin. (1) din Regulamentul Camerei Deputaţilor, republicat, Comisia pentru administrație publică și Comisia juridică, de disciplină şi imunităţi au fost sesizate spre dezbatere, cu cererea de reexaminare a Legii privind aprobarea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor, urmare a Deciziei Curţii Constituţionale nr. 55 din 5 februarie 2014, publicată în Monitorul Oficial al României, Partea I, nr. 136 din 25 februarie 2014, trimisă cu adresa nr. PLx.245/2013 din 3 martie 2014, înregistrată cu nr.4c-6/69 din data de 3 martie 2014, respectiv cu nr.4c-11/197 din data de 3 martie 2014.
Această lege a fost adoptată de Senat şi Camera Deputaţilor, cu respectarea prevederilor art. 75 şi 76 alin. (1) din Constituţia României, republicată. 
La data de 19 decembrie 2013 un grup de 61 de deputaţi a depus la Secretarul general al Camerei Deputaţilor o sesizare de neconstituţionalitate faţă de textul legii şi legea a fost trimisă  Preşedintelui României în vederea promulgării.
În conformitate cu prevederile art. 61 și art 63 din Regulamentul Camerei Deputaţilor, comisiile au examinat cererea de reexaminare în ședințe separate. Membrii Comisiei pentru administrație publică, și amenajarea teritoriului au examinat cererea de reexaminare în ședința din 11 martie 2014, iar membrii Comisiei  juridice, de disciplină şi imunităţi au examinat cererea de reexaminare în ședința din 19 martie 2014.
Din numărul total de 24 de  membri ai Comisiei pentru administrație publică, și amenajarea teritoriului au participat la şedinţă  20 deputaţi.
Din numărul total de 27 de  membri ai Comisiei juridice, de disciplină şi imunităţi au participat la şedinţă  25 deputaţi.
Astfel, Curtea Constituţională a reținut că, potrivit dispoziţiilor art.115 din Constituţie, Guvernul are o competență normativă derivată fie dintr-o lege de abilitare, fie din însăși Constituție, cu un caracter special și limitat, specific unei competențe de atribuire. Dispozițiile art.115 alin.(6) din Constituție, la care este raportată critica de neconstituționalitate, constituie veritabile limitări ale competenței atribuite Guvernului, ordonanța de urgență neputând fi emisă în domeniile menționate de acesta. Totodată Curtea constată că, potrivit jurisprudenței sale, constatarea neconstituționalității unei legi de aprobare a unei ordonanțe a Guvernului include și ordonanța la care se referă, aceasta încetând să mai producă efecte juridice, în condițiile prevăzute de dispozițiile art.147 alin.(1) din Constituție.

Cu ocazia dezbaterilor şi pe baza opiniilor exprimate s-a constatat că, aşa cum s-a mai statuat prin jurisprudenţa Curţii Constituţionale, spre exemplu prin Decizia nr. 421/2007, viciul de neconstituţionalitate a unei ordonanţe de urgenţă emise de Guvern nu poate fi acoperit prin aprobarea de către Parlament a ordonanţei respective. În consecinţă, legea care aprobă o ordonanţă de urgenţă neconstituţională este ea însăşi neconstituţională. În acest sens, din discuţiile purtate în Comisii, s-a constatat că au fost încălcate prevederile art. 115 alin. (4) şi (6) din Constituţia României, republicată.

În urma dezbaterii, membrii Comisiilor au hotărât, cu unanimitate de voturi, să propună plenului Camerei Deputaţilor adoptarea Legii privind respingerea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor, urmare a Deciziei Curţii Constituţionale nr. 55 din 5 februarie 2014, publicată în Monitorul Oficial al României, Partea I, nr. 136 din 25 februarie 2014, cu amendamentele admise redate în anexa la prezentul raport.
În raport de obiectul şi conţinutul său, proiectul de lege face parte din categoria legilor organice.
VICEPREŞEDINTE,

 




  
PREŞEDINTE,
  Laurențiu NISTOR   






    Liviu-Bogdan CIUCĂ
SECRETAR,         
 

        



          SECRETAR,

   Radu BABUȘ






          Theodor Cătălin NICOLESCU           
Expert parlamentar, Nicoleta Toma











Consilier parlamentar, Paul Şerban

Anexa

 AMENDAMENTE ADMISE
	Nr. Crt. 
	Textul legii trimise la promulgare
	Text propus de Comisie
(autor amendament)
	Motivare

	1.
	Lege
privind aprobarea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor
	Lege
privind respingerea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor
Autor: Comisia pentru administrație publică și amenajarea teritoriului și Comisia juridică de disciplină şi imunităţi


	Ca urmare a aplicării prevederilor art. 147 alin. (2) din Constituţia României, republicată - Parlamentul a reexaminat dispoziţiile legii pentru punerea de acord cu decizia Curţii Constituţionale care, prin Decizia nr.55 din 5 februarie 2014, publicată în Monitorul Oficial al României, Partea I, nr. 136 din 25 februarie 2014 a constatat neconstituţionalitatea Legii privind aprobarea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor

	2.
	
Articol unic. - Se aprobă Ordonanța de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor, publicată în Monitorul Oficial al României, Partea I, nr.393 din 29 iunie 2013, cu următoarele modificări și completări:

1. La articolul 1 alineatul (2), litera d) va avea următorul cuprins:


d) posturile vacante din unitățile și instituțiile de învățământ și cercetare, unitățile sanitare, unitățile de asistență socială inclusiv direcțiile generale de asistență socială și protecția copilului, unitațile de asistență medico-socială, Institutul Național de Expertiză Medicală și Recuperare a Capacității de Muncă și cabinetele de expertiză medicală din cadrul caselor teritoriale de pensii;

2. La articolul 3, după alineatul (6) se introduce un nou alineat, alin.(61), cu următorul cuprins:


(61) Prevederile alin.(1) - (6) nu se aplică structurilor medicale din unitățile sanitare și din serviciile de ambulanță. Normativele pentru acestea se stabilesc prin acte normative specifice.


3. La articolul 5, alineatul (1) va avea următorul cuprins:


Art.5. - (1) Incepând cu data intrării în vigoare a prezentei ordonanțe de urgență, toate instituțiile și autoritățile publice pot ocupa prin concurs/examen, conform principiului ”unu la unu”, respectiv la un post ocupat devenit vacant, un post ocupat. Ordonatorul de credite stabilește postul vacant pe care îl ocupă conform principiului ”unu la unu”.


4. La articolul 5, după alineatul (2) se introduce un nou alineat, alin.(21), cu următorul cuprins:


(21) Pentru ocuparea posturilor prevăzute la art.1 alin.(2) lit.c) și e)-g) nu este aplicabil principiul ”unu la unu” și se face fără avizul Guvernului, în limita bugetului aprobat și a plafonului de cheltuieli de personal.


5. La articolul 5, alineatele (3) și (5) vor avea următorul cuprins:


(3) Ocuparea posturilor vacante prin concurs/examen, prevăzute la art.1 alin.(2) lit.a) și b), se face pe baza solicitărilor justificate ale ordonatorilor principali de credite ai bugetelor locale, cu condiția încadrarii în plafonul cheltuielilor de personal și al cheltuielilor de personal aprobate prin buget.

...............................................................................


(5) Ocuparea posturilor vacante prevăzute la art.1 alin.(2) lit.h)-m), cu excepția funcțiilor militare, se face în condițiile legii, numai după aprobarea Guvernului, prin memorandum, cu condiția încadrării în cheltuielile de personal aprobate prin buget.

	
Articol unic. - Se respinge Ordonanța de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor, publicată în Monitorul Oficial al României, Partea I, nr.393 din 29 iunie 2013.
Autor: Comisia pentru administrație publică și amenajarea teritoriului și Comisia juridică de disciplină şi imunităţi

	Ca urmare a aplicării prevederilor art. 147 alin. (2) din Constituţia României, republicată - Parlamentul a reexaminat dispoziţiile legii pentru punerea de acord cu decizia Curţii Constituţionale care, prin Decizia nr.55 din 5 februarie 2014, publicată în Monitorul Oficial al României, Partea I, nr. 136 din 25 februarie 2014 a constatat neconstituţionalitatea Legii privind aprobarea Ordonanței de urgență a Guvernului nr.77/2013 pentru stabilirea unor măsuri privind asigurarea funcționalității administrației publice locale, a numărului de posturi și reducerea cheltuielilor la instituțiile și autoritățile publice, din subordinea, sub autoritatea sau coordonarea Guvernului ori a ministerelor

